થરાદ તાલુકાના ખાનપુર ગામની પંચાયતે ગ્રામજનોને દબાણના મુદ્દે નોટીસ આપતાં એક દબાણદારે સરપંચના પતિને અટકાવી કાચની બોટલ આંખ પર મારી તેમના ગળામાં રહેલા બે તોલાના સોનાના દોરાની લુંટ કરતાં ચકચાર મચી હતી.આ બનાવ અંગે પોલીસ ફરીયાદ નોંધાવતાં પોલીસે ગુનો દાખલ કરી વધુ કાર્યવાહી હાથ ધરી હતી. પ્રાપ્ત વિગત મુજબ શનિવારે સવારે થરાદની ખાનપુર ગ્રામપંચાયતનાં મહિલા સરપંચના પતિ નાગજીભાઇ કેશરાજી પટેલ અને તેમના સંબંધી ટ્રેક્ટર પર બેસીને થરાદ તરફ આવી રહ્યા હતા.દરમ્યાન સાડા અગિયાર વાગ્યાના સુમારે ખાનપુર જવાના ત્રણ રસ્તા પર આવતાં ગામના પિન્ટુસિંહ ઉર્ફે નરેન્દ્રસિંહ નામના એક વ્યક્તિએ તેમને અટકાવ્યા હતા.